2020. gada 23. oktobrī Noteikumi Nr. 646

Rīgā (prot. Nr. 63 1. §)

**Grozījumi Ministru kabineta** **2020. gada 9. jūnija noteikumos Nr. 360 "Epidemioloģiskās drošības pasākumi** **Covid-19 infekcijas izplatības ierobežošanai"**

Izdoti saskaņā ar

Epidemioloģiskās drošības likuma

3. panta otro daļu, 14. panta pirmās daļas 5. punktu,

19. panta pirmo un 2.1 daļu, 19.1 pantu,

39. panta pirmo un otro daļu un

Covid-19 infekcijas izplatības pārvaldības likuma

4. panta 1., 2., 3., 4., 5., 6., 7., 8., 9., 10.,

11., 12., 13., 14. un 16. punktu un 6.1 panta otro daļu

1. Izdarīt Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (Latvijas Vēstnesis, 2020, 110B., 123A., 131A., 134B., 145A., 156A., 170A., 172A., 174A., 179A., 184A., 189A., 189B., 192A., 193A., 196A., 198A., 203A. nr.) šādus grozījumus:

1.1. izteikt 6.3. apakšpunktu šādā redakcijā:

"6.3. telpās – kultūrvietās un izstāžu norises vietās, publiska vai saimnieciska pakalpojuma sniegšanas vietās, tai skaitā tirdzniecības vietās, sabiedriskā transporta pakalpojuma sniegšanas vietās (dzelzceļa stacijās, autoostās, lidostās u. tml.) un reliģiskās darbības veikšanas vietās:

6.3.1. izveido fizisku barjeru starp apmeklētājiem un darbiniekiem;

6.3.2. apmeklētāji un darbinieki (izņemot reliģisko organizāciju garīgo un kalpojošo personālu, kas notur dievkalpojumu savu pienākumu ietvaros), kuri no apmeklētājiem nav atdalīti ar fizisku barjeru, lieto medicīniskās sejas maskas, nemedicīniskās (higiēniskās vai auduma) sejas maskas vai sejas vairogus (turpmāk – mutes un deguna aizsegi);

6.3.3. mutes un deguna aizsegus nelieto vietās, kurās publisku vai saimniecisku pakalpojumu sniegšanas laikā mutes un deguna aizsega lietošana nav iespējama (piemēram, ūdens procedūru un atrakciju pakalpojumu sniegšanas vietas, sejas skaistumkopšanas procedūru sniegšanas vietas u. tml.);";

* 1. svītrot 6.3.1 apakšpunktā vārdus un skaitli "līdz 6. novembrim";
  2. svītrot 6.3.2 apakšpunktu;
  3. izteikt 6.3.3 apakšpunktu šādā redakcijā:

"6.3.3 mutes un deguna aizsegus var nelietot bērni, kas nav sasnieguši 13 gadu vecumu, un personas ar acīmredzamiem kustību traucējumiem vai psihiskās veselības traucējumiem, kuru dēļ personai trūkst spēju vai iemaņu mutes un deguna aizsega lietošanai;";

* 1. aizstāt 14.1. apakšpunktā skaitli "500" ar skaitli "300";
  2. aizstāt 14.11. apakšpunktā skaitli "30" ar skaitli "10";
  3. aizstāt 14.12. apakšpunktā skaitli "300" ar skaitli "100";
  4. svītrot 16.4 punktu;
  5. papildināt noteikumus ar 16.5 punktu šādā redakcijā:

"16.5 No 2020. gada 26. oktobra līdz 2020. gada 15. novembrim aizliegts sniegt saimnieciskos pakalpojumus un organizēt pasākumus, kas saistīti ar bērnu izklaidi (piemēram, bērnu viesību organizēšana, izklaides un atrakciju centru, batutu parku, bērnu rotaļu istabu, bērnu pieskatīšanas istabu darbība, tai skaitā tirdzniecības centros)."

* 1. papildināt noteikumus ar 21.1 punktu šādā redakcijā:

"21.1 Reliģiskās darbības veikšanas vietās (ja netiek organizēts pasākums), tiek nodrošināts, ka:

21.11. vienlaikus atrodas ne vairāk kā 50 % no kopējā iespējamā cilvēku skaita, ko pieļauj apmeklētājiem pieejamā telpu platība un infrastruktūra;

21.12. vienam apmeklētājam ir paredzēti ne mazāk kā 3 m2 no publiski pieejamās telpas;

21.13. apmeklētājiem ir publiski pieejama informācija par maksimāli pieļaujamo personu skaitu, kas vienlaikus var atrasties reliģiskās darbības veikšanas vietā.";

* 1. papildināt noteikumus ar 27.2.5. apakšpunktu šādā redakcijā:

"27.2.5. no 2020. gada 26. oktobra līdz 2020. gada 15. novembrim augstākās izglītības studiju programmu apguve notiek attālināti, izņemot praktiskās daļas apguvi un klīnisko praksi rezidentūrā."

1. Noteikumi stājas spēkā 2020. gada 24. oktobrī.
2. Šo noteikumu 1.5. apakšpunkts stājas spēkā 2020. gada 26. oktobrī.

Ministru prezidents A. K. Kariņš

Veselības ministre I. Viņķele